අතීතයේ පැවැති එදිරිවාදිකම් පසෙකලා ඉන්දියාව සහ පාකිස්තානය සහයෝගීතාව දෙසට ගමන් කළ යුතු යැයි පාකිස්තාන යුද හමුදාපති ජාවේද් කමාර් බජ්වා අවධාරණය කර ඇත.බලාපොරොත්තු නොවූ අයුරින් පසුගිය මාසයේ දී දෙරටේ හමුදා සටන් විරාමයක් ද ප්‍රකාශ කර තිබෙන මොහොතක පාකිස්තාන යුද හමුදාපතිවරයා ඒ බව සඳහන් කළේය.දෙරට අතර සහයෝගීතාව ඇති කිරීමට සුදුසු පරිසරයක් නිර්මාණය කිරීමේදී ඉන්දියාවට වැඩි බරක් ඇති බවත් කලාපීය වශයෙන් පවතින ගැටුම් අවසන් කිරීමේ දී ඇමෙරිකා එක්සත් ජනපදයට ද කාර්යභාරයක් තිබෙන බවත් පාකිස්තාන යුද හමුදාපතිවරයා පැවැසීය.අසල්වැසියන් වන පාකිස්තානය සහ ඉන්දියාව යන රටවල් දෙකම න්‍යෂ්ටික බලවතුන් වන අතර මේ දක්වා කාලයේ දී අවස්ථා තුනක දී යුද වැදී ඇත.